ka ka en ka ka ka ka ka en ka ka ka ka ka ka ka ka ka ka en ka ka en ka ka ka en ka ka en ka es en en ka en en ka pt en en en en en en en en en en en en en en en
29 Aug 20122 Dec 2019 urbanreactor
3 და 4 აგვისტოს გამართულ სამუშაო შეხვედრაზე საინიციატივო ჯგუფმა იმუშავა სამეცნიერო ბიბლიოთეკის შემდგომი განვითარების საკითხებზე. (სამუშაო პროცესის შესახებ უფრო მეტი ინფორმაცია იხილეთ ქვემოთ).
როგორც იცით, საინიციატივო ჯგუფის მობილიზება მოხდა იმის შემდეგ, რაც ეკონომიკის სამინისტრომ ბიბლიოთეკის შენობა აუქციონზე გამოიტანა. სამუშაო შეხვედრამდე საინიციატივო ჯგუფმა შეაგროვა შენობის გაყიდვის საწინააღმდეგო ხელმოწერები და პეტიციასთან ერთად, ეკონომიკის სამინისტროში შეიტანა წერილი, სადაც ითხოვდა განმარტებას ბიბლიოთეკის სამომავლო ბედის შესახებ. 24 აგვისტოს მივიღეთ პასუხი, სადაც ნათქვამი იყო, რომ ბიბლიოთეკის შენობა პრივატიზაციას არ ექვემდებარებოდა. წერილს ხელს აწერდა მაშინდელი ეკონომიკის მინისტრის მოადგილე დავით გიორგაძე.
ამით, საინიციატივო ჯგუფმა აიძულა სამინისტრო შენობის გაყიდვა გადაეფიქრებინა. სამინისტროს სწრაფ რეაგირებას შეიძლება ჰქონდა თავისი ობიექტური მიზეზები, რამაც განაპირობა ჯგუფის წარმატება. მაგალითად, მოახლოებული არჩევნები, მაგრამ, მიუხედავად ამისა, ეს იყო ერთ-ერთი იშვიათი შემთხვევა, როდესაც მოქალაქეთა თვითორგანიზებულმა ჯგუფმა მოახერხა ხელისუფლების დღის წესრიგის შეცვლა.
მიუხედავად იმისა, რომ მოხერხდა ბიბლიოთეკის უნიკალური შენობის შენარჩუნება და ნაკლებ სავარაუდოა, რომ ახალი ხელისუფლება ისევ მოინდომებს მის გაყიდვას, ბიბლიოთეკას კვლავ აქვს უამრავი გადაუჭრელი პრობლემა, როგორიცაა არახელსაყრელი იურიდიული სტატუსი, დაფინანსების საკითხები, ინფრასტრუქტურული პრობლემები და სხვა.
ამიტომ, ვფიქრობთ, რომ აუცილებელია ბიბლიოთეკისათვის მხარდაჭერისა და დახმარების გაგრძელება. ამ ეტაპზე სამუშაო ჯგუფმა თავი მოუყარა სამუშაო შეხვედრაზე მიღებულ შედეგებს. შემდგომში იგეგმება ამ რეკომენდაციებისა და ბიბლიოთეკის ოფიციალურ სტრატეგიის სინთეზი, რასაც სავარაუდოდ ახალი წლის შემდეგ განვახორციელებთ.
შეგიძლიათ ჩამოტვირთოთ ვორქშოფის შედეგების პრეზენტაცია
იხილეთ ჩვენს შეკითხვაზე სამინისტროს მიერ მოწერილი წერილი:
Previous ვორქშოფი: სამეცნიერო ბიბლიოთეკის განვითარება / Workshop: Development of Scientific Library
Next 2 კვირა კიშინიოვში / 2 Weeks in Chisinau
ჩვენს შესახებ / About us
ურბან რეაქტორი არის განაშენიანებულ გარემოზე ფოკუსირებული უნიდისციპლინარული პლატფორმა. მისი მიზანია სამართლიანი ურბანიზაციის და ზოგადად, უკეთესი ეკონომიკური, სოციალური და პოლიტიკური გარემოს შექმნის ხელშეწყობა. არსებობის ათი წლის მანძილზე ორგანიზაციამ  განახორციელა რიგი კვლევითი, საგანმანათლებლო და სამოქალაქო ჩართულობის ინიციატივები, ასევე მონაწილეობა მიიღო მრავალ საზოგადოებრივ ღონისძიებაში. ამ ვებგვერდის მეშვეობით შეიტყობთ ინფორმაციას მისი ძირითადი საქმიანობის შესახებ.
Urban Reactor is a unidisciplinary platform with the focus on built environment. It’s immediate objective is to stimulate just urbanization,  while aiming for better economic, social and political milieu in general. During ten years of existence the organization has realized number of research, educational and civic initiatives and participated in many public events. This page provides information on its main activities.
Create a website or blog at WordPress.com
ურბან რეაქტორი / Urban Reactor
Already have a WordPress.com account? Log in now.
ურბან რეაქტორი / Urban Reactor